CELEX: 32021R0141
Language: et
Date: 2021-02-05 00:00:00
Title: Komisjoni rakendusmäärus (EL) 2021/141, 5. veebruar 2021, millega laiendatakse erandit nõukogu määrusest (EÜ) nr 1967/2006 seoses keeluga püüda kala kaitstud elupaikade kohal, gangui-traaleritega püügi miinimumkaugusega rannikust ja minimaalse meresügavusega selle püügi korral teatavates Prantsusmaa (Provence-Alpes-Côte d’Azur) territoriaalvetes

8.2.2021   
               
               
                  ET
               
               
                  Euroopa Liidu Teataja
               
               
                  L 43/10
               
            
         KOMISJONI RAKENDUSMÄÄRUS (EL) 2021/141,
         5. veebruar 2021,
         millega laiendatakse erandit nõukogu määrusest (EÜ) nr 1967/2006 seoses keeluga püüda kala kaitstud elupaikade kohal, gangui-traaleritega püügi miinimumkaugusega rannikust ja minimaalse meresügavusega selle püügi korral teatavates Prantsusmaa (Provence-Alpes-Côte d’Azur) territoriaalvetes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 21. detsembri 2006. aasta määrust (EÜ) nr 1967/2006, mis käsitleb Vahemere kalavarude säästva kasutamise majandamismeetmeid, millega muudetakse määrust (EMÜ) nr 2847/93 ja tunnistatakse kehtetuks määrus (EÜ) nr 1626/94, (1) eriti selle artikli 4 lõiget 5 ning artikli 13 lõikeid 5 ja 10,
         ning arvestades järgmist:
         
                     (1)
                  
                  
                     Määruse (EÜ) nr 1967/2006 artikli 4 lõikega 1 on keelatud traalnootade, tragide, sein-, paadi-, kalda- või samalaadsete nootadega püük mererohu, eelkõige Posidonia oceanica või muude mereliste seemnetaimede kasvukohtades.
                  
               
                     (2)
                  
                  
                     Liikmesriigi taotluse korral võib komisjon teha määruse (EÜ) nr 1967/2006 artikli 4 lõikest 1 erandi, kui on täidetud teatavad artikli 4 lõikes 5 sätestatud tingimused.
                  
               
                     (3)
                  
                  
                     Määruse (EÜ) nr 1967/2006 artikli 13 lõike 1 kohaselt on keelatud veetavate püügivahendite kasutamine rannikust kuni kolme meremiili kaugusel või kuni 50 meetri kaugusel samasügavusjoonest, kui kõnealune sügavus saavutatakse rannikule lähemal.
                  
               
                     (4)
                  
                  
                     Liikmesriigi taotluse korral võib komisjon teha määruse (EÜ) nr 1967/2006 artikli 13 lõikest 1 erandi, kui on täidetud teatavad artikli 13 lõigetes 5 ja 9 sätestatud tingimused.
                  
               
                     (5)
                  
                  
                     Esimest korda tehti erand määruse (EÜ) nr 1967/2006 artikli 4 lõikest 1 ning artikli 13 lõigetest 1 ja 2 seoses gangui-traalerite kasutamisega Prantsusmaa teatavates territoriaalvetes (Provence-Alpes-Côte d’Azur) komisjoni rakendusmäärusega (EL) nr 586/2014 (2). Seda kohaldati kuni 6. juunini 2017.
                  
               
                     (6)
                  
                  
                     Komisjoni rakendusmäärusega (EL) 2018/693 (3) pikendati kõnealuse erandi kehtivusaega 11. mailt 201811. maile 2020.
                  
               
                     (7)
                  
                  
                     25. oktoobril 2019 sai komisjon Prantsusmaalt taotluse pikendada erandi kehtivusaega veel kolme aasta võrra. Prantsusmaa muutis oma taotlust 3. detsembril 2020, et erandi kehtivusaega pikendataks kahe aasta võrra. Prantsusmaa esitas erandi kehtivusaja pikendamist põhjendava teabe ja teaduslikud andmed, sealhulgas Prantsusmaa poolt 13. mail 2014 määruse (EÜ) nr 1967/2006 (4) artikli 19 kohaselt vastu võetud majandamiskava rakendusaruande, ajakohastatud kaardi mererohu Posidonia oceanica kasvukohtade kohta rakendusmäärusega (EL) 2018/693 hõlmatud piirkonnas ning rakendusaruande tugevdatud kontrolli- ja järelevalvemeetmete kohta.
                  
               
                     (8)
                  
                  
                     Kalanduse teadus-, tehnika- ja majanduskomitee hindas 2019. aasta novembris toimunud 62. täiskogu istungil (5) erandi kehtivusaja pikendamise taotlust, andmeid ja rakendamisaruandeid. Komitee jõudis järeldusele, et teatavaid Prantsusmaa ametiasutuste esitatud andmeid on vaja täpsustada, eelkõige on vaja selgitada püügivahendite mõju Posidonia kasvukohtadele ja esitada ajakohastatud püügiandmed.
                  
               
                     (9)
                  
                  
                     10. veebruaril 2020 esitas Prantsusmaa komisjonile ajakohastatud andmed saagi liigilise koostise kohta ja uue analüüsi, mis põhines püügiloaga gangui-traaleritele paigaldatud VMS-transponderite edastatud andmetel (edaspidi „VMS-andmed“). VMS-andmed võimaldavad kindlaks määrata Posidonia tegeliku kasvupindala, mida vaatlusalune püügivahend mõjutab. Analüüsi kohaselt mõjutavad gangui-traalerid 19,9 % Posidonia oceanica kasvukohtadest Prantsusmaa majandamiskavaga hõlmatud alal ja 7,1 % Posidonia oceanica kasvukohtadest Prantsusmaa territoriaalvetes.
                  
               
                     (10)
                  
                  
                     Lisaks kohustus Prantsusmaa käivitama sotsiaal-majandusliku uuringu, mille eesmärk on täiendada teadmisi kõnealuse püügi kohta, kogudes nii ajakohastatud hinnaandmeid kui ka ajakohastatud andmeid saagi koguse ja liigilise koostise kohta.
                  
               
                     (11)
                  
                  
                     Prantsusmaa 2020. aasta veebruaris avaldatud dekreediga (6) vähendati püügivahendi grand gangui maksimaalset lubatud püügikoormust 200 päevalt 180 päevale aastas.
                  
               
                     (12)
                  
                  
                     2020. aasta juulis toimunud 64. täiskogu istungil (7) hindas kalanduse teadus-, tehnika- ja majanduskomitee Prantsusmaa esitatud VMS-andmeid ja jõudis järeldusele, et püügivahendi kasutamisest mõjutatud Posidonia kasvualade osakaal jääb allapoole määruse (EÜ) nr 1967/2006 artikli 4 lõike 5 esimese lõigu punktides ii ja iii kehtestatud ülemmäärasid.
                  
               
                     (13)
                  
                  
                     Komitee hindas ka saagi koostise andmeid. Komitee jõudis järeldusele, et püügi eesmärk ei ole püüda peajalgseid, kuna need liigid moodustavad keskmiselt vaid 6 % kogu püütud kogusest, ning et Euroopa Parlamendi ja nõukogu määruse (EL) 2019/1241 (8) IX lisa A osas loetletud liikide püük on minimaalne.
                  
               
                     (14)
                  
                  
                     Kalanduse teadus-, tehnika- ja majanduskomitee tunnustas Prantsusmaa ametiasutuste jõupingutusi gangui-püügi haldamisel ja jõudis järeldusele, et Prantsusmaa taotlus pikendada erandi kehtivusaega veel kaheks aastaks on kooskõlas määruse (EÜ) nr 1967/2006 asjakohaste sätetega.
                  
               
                     (15)
                  
                  
                     Taotletud erand hõlmab kalapüüki laevadega, mille kogupikkus on kuni 12 meetrit ja mootorivõimsus on kuni 85 kW ning püügil veetavate põhjavõrkudega, mida tavaliselt kasutatakse Posidonia oceanica kasvukohtadel.
                  
               
                     (16)
                  
                  
                     Asjaomane püük mõjutab vähem kui 33 % Prantsusmaa majandamiskavaga hõlmatud Posidonia oceanica kasvualast ja vähem kui 10 % Prantsusmaa territoriaalvetes asuvatest kasvualadest, mis on kooskõlas määruse (EÜ) nr 1967/2006 artikli 4 lõike 5 esimese lõigu punktides ii ja iii sätestatud ülemmääradega.
                  
               
                     (17)
                  
                  
                     Kõnealustes merepiirkondades esinevad erilised geograafilised piirangud, sest mandrilava ei ulatu kaugele.
                  
               
                     (18)
                  
                  
                     Asjaomane püük ei mõjuta märkimisväärselt merekeskkonda.
                  
               
                     (19)
                  
                  
                     Prantsusmaa taotletud erand puudutab vaid 17 laeva, millest 2019. aastal tegutses ainult kümme. Võttes arvesse püügiloaga laevade arvu, tähendab see püügikoormuse vähenemist 53 % võrreldes 2014. aastaga, mil Prantsusmaa majandamiskava vastu võeti.
                  
               
                     (20)
                  
                  
                     Gangui-traaleritega püütakse eri liike, mille puhul on tegu ökoloogilise nišiga; sellise püügi käigus saadud saagi liigilist koostist muude püügivahendite puhul ei esine. Seetõttu ei ole selleks püügiks võimalik kasutada muid vahendeid.
                  
               
                     (21)
                  
                  
                     Taotlus hõlmab laevu, mis on püügiregistris olnud kauem kui viis aastat ning mis tegutsevad vastavalt Prantsusmaa majandamiskavale.
                  
               
                     (22)
                  
                  
                     Kõnealused laevad on lisatud nimekirja, mis on edastatud komisjonile vastavalt määruse (EÜ) nr 1967/2006 artikli 13 lõikele 9.
                  
               
                     (23)
                  
                  
                     Prantsusmaa majandamiskavaga tagatakse, et tulevikus püügikoormust ei suurendata, sest kalapüügiload väljastatakse ainult Prantsusmaa poolt juba eelnevalt loa saanud konkreetsele 17 laevale, mille koguvõimsus on 838 kW. Eelkõige tuleb Prantsusmaa majandamiskava kohaselt gangui-püügiluba tühistada, kui püügiloaga laev asendatakse või kui laeva kapten müüb oma laeva või lahkub laevalt. Komisjon märgib, et aja jooksul kaasneb selle sätte rakendamisega kõnealuse püügi järkjärguline kadumine.
                  
               
                     (24)
                  
                  
                     Taotletud erand on kooskõlas määruse (EÜ) nr 1967/2006 artikli 8 lõike 1 punktiga h, mis on asendatud määruse (EL) 2019/1241 artikli 8 lõikega 1 ja IX lisa B osa I jaoga, kuna see on seotud traaleritega, mille võrgusilma suurus on vähemalt 40 mm.
                  
               
                     (25)
                  
                  
                     Asjaomane püük vastab määruse (EÜ) nr 1967/2006 artikli 9 lõike 3 nõuetele, mis on asendatud määruse (EL) 2019/1241 artikli 8 lõikega 1 ja IX lisa B osa I jaoga, kuna gangui-traali puhul kasutatakse üksnes võrku, mille ruutsilma suurus on vähemalt 40 mm.
                  
               
                     (26)
                  
                  
                     Asjaomane püügitegevus ei häiri selliste laevade tegevust, mis kasutavad muid kalapüügivahendeid kui traalid, noodad või teised samalaadsed veetavad võrgud.
                  
               
                     (27)
                  
                  
                     Gangui-traalerite tegevus on reguleeritud Prantsusmaa majandamiskavaga, millega tagatakse, et määruse (EÜ) 2019/1241 IX lisa A osas loetletud liikide püük oleks minimaalne.
                  
               
                     (28)
                  
                  
                     Gangui-traalerite tegevuse eesmärk ei ole püüda peajalgseid.
                  
               
                     (29)
                  
                  
                     Prantsusmaa majandamiskava sisaldab kalapüügi seire meetmeid ning seega on täidetud määruse (EÜ) nr 1967/2006 artikli 4 lõike 5 viiendas lõigus ning artikli 13 lõike 9 kolmandas lõigus sätestatud tingimused. Majandamiskava hõlmab ka kalapüügi registreerimise meetmeid, täites seega nõukogu määruse (EÜ) nr 1224/2009 artiklis 14 sätestatud tingimused (9).
                  
               
                     (30)
                  
                  
                     Prantsusmaa eranditaotlus vastab seega määruse (EÜ) nr 1967/2006 artikli 4 lõikes 5 ning artikli 13 lõigetes 5 ja 9 sätestatud tingimustele ja seega tuleks lubada erandit rakendada.
                  
               
                     (31)
                  
                  
                     Prantsusmaa peaks esitama komisjonile aruande ettenähtud ajaks ja kooskõlas Prantsusmaa majandamiskavas kehtestatud seirekavaga.
                  
               
                     (32)
                  
                  
                     Erandi kehtivusaega tuleks piirata, et oleks võimalik kiiresti võtta parandavaid majandamismeetmeid juhul, kui komisjonile esitatud aruandest ilmneb püütava liigi halb kaitsestaatus, samuti võimaldab erandi piiratud kehtivusaeg koguda paremaid teaduslikke andmeid majandamiskava täiustamiseks.
                  
               
                     (33)
                  
                  
                     Kuna rakendusmäärusega (EL) 2018/693 kehtestatud erandi kehtivusaeg lõppes 11. mail 2020, tuleks õigusliku järjepidevuse tagamiseks kohaldada käesolevat määrust alates 12. maist 2020. Õiguskindluse aspektist lähtudes peaks käesolev määrus jõustuma võimalikult kiiresti.
                  
               
                     (34)
                  
                  
                     Käesoleva määrusega ettenähtud meetmed on kooskõlas kalanduse ja vesiviljeluse komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Erand
            Määruse (EÜ) nr 1967/2006 artikli 4 lõike 1 esimest lõiku, artikli 13 lõike 1 esimest lõiku ning artikli 13 lõiget 2 ei kohaldata Provence-Alpes-Côte d’Azuri piirkonna rannikuäärsetes Prantsusmaa territoriaalvetes gangui-traalerite suhtes, mis vastavad järgmistele nõuetele:
            
                        a)
                     
                     
                        laevadel on registreerimisnumber, mis on nimetatud Prantsusmaa majandamiskavas, mille Prantsusmaa võttis vastu vastavalt määruse (EÜ) nr 1967/2006 artiklile 19;
                     
                  
                        b)
                     
                     
                        laevadega on kala püütud üle viie aasta ning tulevikus ei põhjusta laevade kasutamine kehtestatud püügikoormuse suurenemist;
                     
                  
                        c)
                     
                     
                        laevadel on püügiluba ja need tegutsevad Prantsusmaa poolt vastavalt määruse (EÜ) nr 1967/2006 artiklile 19 vastu võetud majandamiskava alusel.
                     
                  
         
            Artikkel 2
            Aruandlus
            Käesoleva määruse jõustumisele järgneva iga aasta juuniks, esimest korda 2021. aasta juuniks, esitab Prantsusmaa komisjonile teaduslikele ja tehnilistele andmetele tugineva aruande täiendavate kontrolli- ja seiremeetmete rakendamise ning käesoleva määrusega ette nähtud erandi tegemise nõuete täitmise kohta.
         
         
            Artikkel 3
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse ajavahemikul alates 12. maist 2020 kuni 11. maini 2022.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. veebruar 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 36, 8.2.2007, lk 6.
         
            (2)  Komisjoni 2. juuni 2014. aasta rakendusmäärus (EL) nr 586/2014, millega tehakse erand nõukogu määrusest (EÜ) nr 1967/2006 seoses keeluga püüda kala kaitstud elupaikade kohal ning gangui-traaleritega püügi miinimumkaugusega rannikust ja vee sügavusega selle püügi korral teatavates Prantsusmaa (Provence-Alpes-Côte d’Azur) territoriaalvetes (ELT L 164, 3.6.2014, lk 10).
         
            (3)  Komisjoni 7. mai 2018. aasta rakendusmäärus (EL) 2018/693, millega tehakse erand nõukogu määrusest (EÜ) nr 1967/2006 seoses keeluga püüda kala kaitstud elupaikade kohal, gangui-traaleritega püügi miinimumkaugusega rannikust ja minimaalse meresügavusega selle püügi korral teatavates Prantsusmaa (Provence-Alpes-Côte d’Azur) territoriaalvetes (ELT L 117, 8.5.2018, lk 13).
         
            (4)  Arrêté du 13 mai 2014 portant leadership de plans de gestion pour les activités de pêche professionnelle à la Senne tournante coulissante, à la drague, à la Senne de plage et au gangui en mer Méditerranée par les navires battant pavillon français (JORF nr 122, 27.5.2014, lk 8669).
         
            (5)  Kalanduse teadus-, tehnika- ja majanduskomitee 62. täiskogu istungi aruanne (PLEN-19–03). Euroopa Liidu Väljaannete Talitus, Luxembourg, 2019, ISBN 978–92-76-14169-3, doi:10.2760/1597, JRC118961, https://stecf.jrc.ec.europa.eu/documents/43805/2620849/STECF+PLEN+19-03.pdf/3b331f34-5dee-48d7-b9dc-97d00b5f1f16
         
            (6)  Arrêté du 3 février 2020 modifiant l’arrêté du 13 mai 2014 portant adoption de plans de gestion pour les activités de pêche professionnelle à la senne tournante coulissante, à la drague, à la senne de plage et au gangui en mer Méditerranée par les navires battant pavillon français (JORF nr 33, 8.2.2020, tekst nr 32).
         
            (7)  Kalanduse teadus-, tehnika- ja majanduskomitee 64. täiskogu istungi aruanne (PLEN-20–02). Euroopa Liidu Väljaannete Talitus, Luxembourg, 2020, https://stecf.jrc.ec.europa.eu/documents/43805/2684997/STECF+PLEN+20-02.pdf/f9c9718d-bf76-449f-bdef-3c94d4c4132d
         
            (8)  Euroopa Parlamendi ja nõukogu 20. juuni 2019. aasta määrus (EL) 2019/1241, mis käsitleb kalavarude ja mereökosüsteemide kaitsmist tehniliste meetmete abil ning millega muudetakse nõukogu määrusi (EÜ) nr 1967/2006, (EÜ) nr 1224/2009 ning Euroopa Parlamendi ja nõukogu määrusi (EL) nr 1380/2013, (EL) 2016/1139, (EL) 2018/973, (EL) 2019/472 ja (EL) 2019/1022 ning tunnistatakse kehtetuks nõukogu määrused (EÜ) nr 894/97, (EÜ) nr 850/98, (EÜ) nr 2549/2000, (EÜ) nr 254/2002, (EÜ) nr 812/2004 ja (EÜ) nr 2187/2005 (ELT L 198, 25.7.2019, lk 105).
         
            (9)  Nõukogu 20. novembri 2009. aasta määrus (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1).